EXCLUSIV Mihai Pintilii a dezvăluit ce jucător ”se oftică mult” la FCSB: ”Dacă pierde pleacă de pe teren”
Mihai Pintilii, secundul lui Elias Charalambous la FCSB, a fost invitatul lui Andru Nenciu în cadrul emisiunii Poveștile Sport.ro.
FCSB a câștigat titlul sâmbăta trecută, cu trei etape înainte de încheierea sezonului, după ce a reușit să se impună în fața celor de la Farul Constanța în runda cu numărul opt a play-off-ului Superligii României.
Mihai Pintilii a dezvăluit ce jucător ”se oftică mult” la FCSB: ”Dacă pierde pleacă de pe teren”
Unul dintre fotbaliștii care au impresionat la FCSB în sezonul în curs este Darius Olaru. La un moment dat mijlocașul chiar se bătea la titlul de golgheter cu Florinel Coman, dar winger-ul roș-albaștrilor s-a distanțat între timp de el.
- Mihai Pintilii, fost mijlocaș central, a susținut că ”se vede puțin” în Darius Olaru, doar că nu era atât de tehnic asemenea fotbalistului în activitate
”M-aș vedea puțin în Olaru, dar el mi se pare că e mult mai tehnic. Ajunge mult mai ușor la poartă. M-aș vedea puțin... La agresivitate suntem cam la fel.
Olaru are și o doză de nebunie tot timpul, nu știu, eu nu eram așa. Se oftică foarte mult. Asta face și la antrenamentele de zi cu zi, el dacă pierde la antrenamente își ia maioul, îl aruncă și pleacă de pe teren”, a spus Mihai Pintilii la Poveștile Sport.ro.
VIDEO Emisiunea integrală cu Mihai Pintilii la Poveștile Sport.ro
Darius Olaru se află la FCSB din ianuarie 2020. Cotat la 6.5 milioane de euro de site-urile de specialitate, fotbalistul mai are contract cu gruparea roș-albastră până la finele sezonului 2027/28.
Cum arată clasamentul play-off-ului Superligii României
Urmăriți SPORT.RO și pe Google News